stanford-oval/wikipedia huggingface dataset:
พระสุพรหมยานเถร (พรหมา พฺรหฺมจกฺโก)

| พระสุพรหมยานเถร (พรหมา พฺรหฺมจกฺโก) |
| --- | --- |
คำนำหน้าชื่อ: พระเดชพระคุณ
ชื่ออื่น: ครูบาพรหมา
ส่วนบุคคล
เกิด: 30 สิงหาคม พ.ศ. 2441 (86 ปี)
มรณภาพ: 17 สิงหาคม พ.ศ. 2527
นิกาย: มหานิกาย
ตำแหน่งชั้นสูง
ที่อยู่: วัดพระพุทธบาทตากผ้า จังหวัดลำพูน
อุปสมบท: 16 มกราคม พ.ศ. 2461
พรรษา: 66
พระสุพรหมยานเถร หรือ ครูบาพรหมา เดิมชื่อ พรหมา พิมสาร ฉายา พฺรหฺมจกฺโก เกิดเมื่อวันที่ 30 สิงหาคม พ.ศ. 2441 ณ บ้านป่าแพ่ง อำเภอป่าซาง จังหวัดลำพูน เป็นบุตรของพ่อเป็ง และแม่บัวถา มีพี่น้องทั้งหมด 13 คน บิดามารดาของท่านเป็นผู้มีฐานะ มีอาชีพทำนา ทำสวน ประกอบสัมมาอาชีวะ ไม่ฆ่าสัตว์ตัดชีวิต มีความขยันขันแข็ง มีจิตใจหนักแน่นในกุศลธรรม รักษาอุโบสถศีลทุกวันพระ ในบั้นปลายชีวิตบิดาของท่านได้ออกบวช เป็นที่รู้จักกันในนามของครูบาพ่อเป็ง โพธิโก มารดาของท่านได้นุ่งขาวรักษาอุโบสถศีลจนถึงแก่กรรม สำหรับพี่น้องของท่านที่ได้ออกบวชในพระพุทธศาสนา จนมีชื่อเสียงได้แก่ พระสุธรรมยานเถร (อินถา อินฺทจกฺโก) วัดน้ำบ่อหลวง อำเภอสันป่าตอง จังหวัดเชียงใหม่ ซึ่งเป็นพี่ชาย และพระครูสุนทรคัมภีรญาณ (คำ คมฺภีโร) วัดดอยน้อย จังหวัดเชียงใหม่) ซึ่งเป็นน้องชาย
การศึกษา

ในขณะเยาว์วัยครูบาพรหมาได้รับการศึกษาอักษรล้านนาและไทยกลางที่บ้านจากพี่ชายที่ได้บวชเรียนแล้วสึกออกไป เมื่อท่านได้บรรพชาแล้วจึงได้ท่องจำบทสวดมนต์ และเข้าโรงเรียนประชาบาลจนจบชั้นประถมศึกษาปีที่ 3 เมื่ออุปสมบทแล้วจึงได้ศึกษานักธรรมด้วยตนเอง ในปี พ.ศ. 2462 ทางการคณะสงฆ์ได้จัดสอบนักธรรมสนามหลวงขึ้น ณ จังหวัดเชียงใหม่ โดยพระมหานายกเป็นผู้นำข้อสอบมาสอบยังวัดพระเชตุพน ในครั้งนั้นมีพระภิกษุเข้าสอบจำนวน 100 รูป ผลการสอบปรากฏว่ามีพระภิกษุที่สอบผ่านจำนวน 2 รูป คือ ครูบาพรหมา และพระทองคำ วัดเชตุพน จังหวัดเชียงใหม่ นับว่าครูบาพรหมาเป็นพระรูปแรกของจังหวัดลำพูนที่สอบนักธรรมได้
ภายหลังจากสอบนักธรรมได้แล้ว ท่านได้พยายามหาความรู้ด้านการปฏิบัตธรรมจากครูบาอาจารย์หลายรูป อาทิ พระครูพิทักษ์พลธรรม (ครูบาหวัน มหาวโน) พระสุธรรมยานเถร (ครูบาอินทรจักรรักษา) ผู้เป็นพระพี่ชาย ครูบาแสน ญาณวุฑฒิ วัดหนองเงือก ครูบาบุญมา ปารมี วัดกอม่วง เป็นต้น
บรรพชาและอุปสมบท

ครูบาพรหมา ได้บรรพชาเมื่อวันที่ 24 เมษายน พ.ศ. 2455 ขณะอายุได้ 15 ปี ณ วัดป่าเหียง ตำบลแม่แรง อำเภอป่าซาง จังหวัดลำพูน โดยมีครูบาแก้ว ขัตติโย (ครูบาขัตติยะ) เป็นพระอุปัชฌาย์ ต่อมาในวันที่ 16 มกราคม พ.ศ. 2461 ท่านได้อุปสมบท ณ พัทธสีมาวัดป่าเหียง โดยมีครูบาขัตติยะเป็นพระอุปัชฌาย์
ออกธุดงค์

เมื่อครูบาพรหมาอายุได้ 24 ปี บวชได้ 4 พรรษา ท่านได้ออกธุดงค์ โดยครั้งแรกไปจำพรรษา ณ ดอยน้อย อำเภอจอมทอง จังหวัดเชียงใหม่ หลังจากนั้นท่านได้ธุดงค์ไปในสถานที่ด่างๆ ทั่วภาคเหนือ และประเทศพม่า และได้จำพรรษาในเขตพม่าเป็นเวาถึง 5 ปี ท่านได้จาริกธุดงค์ถึง 20 พรรษา โดยถือธุดงควัตร อยู่ป่าเป็นวัตร ออกบิณฑบาตเป็นกิจวัตร ฉันภัตตาหารมื้อเดียว นุ่งห่มผ้าบังสุกุลเป็นวัตร ท่านเพียรพยายามอดทนด้วยวัตรปฏิบัติอันเคร่งครัดที่สุด
ภายหลังจากธุดงค์เป็นเวลานาน ท่านจึงได้กลับมาจำพรรษาที่วัดหนองเจดีย์ อำเภอป่าซาง จังหวัดลำพูน เป็นเวลา 4 พรรษา หลังจากนั้นได้มาจำพรรษา ณ วัดพระพุทธบาทตากผ้า 1 พรรษา อยู่วัดม่อนมะหิน 2 พรรษา ก่อนจะย้ายกลับไปจำพรรษาอยู่วัดป่าหนองเจดีย์อีก 2 พรรษา ถึงแม้ว่าในช่วงปัจฉิมวัยครูบาพรหมาจะได้จำพรรษาเป็นประจำ ณ วัดพระพุทธบาทตากผ้าแล้ว แต่ท่านก็ยังไม่ทิ้งธุดงควัตร หากโอกาสเหมาะท่านก็จะพาพระเณรออกธุดงค์เป็นประจำ
บูรณะวัดพระพุทธบาทตากผ้า

ในปี พ.ศ. 2491 ครูบาพรหมาได้กลับมาจำพรรษา ณ วัดพระพุทธบาทตากผ้า และได้จำพรรษาอยู่วัดนี้เรื่อยมาจนมรณภาพ ท่านได้เป็นประธานอำนวยการบูรณะวัดพระพุทธบาทตากผ้า เช่น ต่อเติมยอดมณฑปวิหารครอบรอยพระพุทธบาทที่ครูบาศรีวิชัยได้มาบูรณะไว้ สร้างพระอุโบสถ ศาลาการเปรียญ กุฏิสงฆ์ ศาลาพระปริยัติธรรม นอกจากนี้ท่านยังได้สร้างโรงเรียนพระปริยัติธรรม “พรหมจักรสังวรกิตติขจรประชาสรรค์” และเป็นประธานในการบูรณะวัดพระนอนม่อนช้าง วัดป่าหนองเจดีย์ วัดม่อนมะหิน วัดบ้านหวาย และวัดช้างค้ำ เป็นต้น
หนังสือธรรมะ

ครูบาพรหมาได้เผยแพร่ธรรมะ แสดงพระธรรมเทศนา และเขียนหนังสือธรรม และสุภาษิตคำสอนหลายเล่ม อาทิ หนังสือคำถามคำตอบ เรื่องหนานตั๋นกับหนานปัญญา หนังสือสุภาษิตคำสอน หนังสือทน ศีล ภาวนา หนังสือคำถามคำตอบ เรื่องศีล สมาธิ ปัญญา หนังสืออภิณหปัจเวกขณ์ หนังสือเขมสรณาคมน์ เป็นต้น
สมณศักดิ์

เนื่องจากครูบาพรหมาได้ประกบคุณงามความดีแก่พระพุทธศาสนา ตลอดจนเผยแพร่ธรรมะแก่ศรัทธาสาธุชน เป็นผู้มีวัตรปฏิบัติอันเคร่งครัด มีปฏิปทาอันงดงาม จนเป็นที่เลื่อมใสของพุทธศาสนิกชนทั่วประเทศ ท่านจึงได้รับพระราชทานสมณศักดิ์เป็นลำดับ ดังนี้
พ.ศ. 2500 ได้รับพระราชทานสมณศักดิ์เป็นพระครูสัญญาบัตรชั้นโทฝ่ายวิปัสสนาธุระที่ "พระครูพรหมจักรสังวร"
พ.ศ. 2510 ได้รับพระราชทานเลื่อนสมณศักดิ์เป็นพระครูสัญญาบัตรชั้นเอก ในราชทินนามเดิม
พ.ศ. 2516 ได้เลื่อนสมณศักดิ์เป็นพระครูสัญญาบัตรชั้นเอกพิเศษ ในราชทินนามเดิม
พ.ศ. 2519 ได้รับพระราชทานตั้งสมณศักดิ์เป็นพระราชาคณะชั้นสามัญฝ่ายวิปัสสนาธุระที่ "พระสุพรหมยานเถร"
ตำแหน่งทางปกครอง

พ.ศ. 2502 ได้รับแต่งตั้งให้ดำรงตำแหน่งเจ้าอาวาสวัดพระพุทธบาทตากผ้า (วัดราษฎร์)
พ.ศ. 2505 ได้รับแต่งตั้งให้เป็นพระอุปัชฌาย์
พ.ศ. 2522 วัดพระพุทธบาทตากผ้า ยกฐานะขึ้นเป็นพระอารามหลวงชั้นตรี ชนิดสามัญ
พ.ศ. 2522 ได้รับแต่งตั้งให้เป็นเจ้าอาวาสพระอารามหลวง และเจ้าสำนักวิปัสสนากัมมัฏฐานวัดพระพุทธบาทตากผ้า
มรณภาพ

ครูบาพรหมาได้บำเพ็ญสมณธรรมจนย่างเข้าสู่วัยชรา และได้เกิดอาการอาพาธ เข้ารับการรักษาตัวที่โรงพยาบาล ก่อนที่ท่านจะละสังขาร ท่านได้ตื่นจากการจำวัดแต่เช้า และปฏิบัติธรรมตามกิจวัตร เมื่อถึงเวลาท่านลุกนั่งสมาธิ และได้มรณภาพในท่านั่งสมาธิภาวนาในวันที่ 17 สิงหาคม พ.ศ. 2527 คณะศิษยานุศิษย์ได้ตั้งศพบำเพ็ญกุศลเป็นเวลา 3 ปี ก่อนจะได้รับพระราชทานเพลิงศพในวันที่ 30 มกราคม พ.ศ. 2531 ณ เมรุชั่วคราว บริเวณหน้าวัดพระพุทธบาทตากผ้า ภายหลังจากพระราชทานเพลิงศพแล้ว อัฐิของท่านได้แปรเป็นพระธาตุมีวรรณะสีต่าง ๆ ซึ่งสร้างความปิติโสมนัสแก่บรรดาศิษยานุศิษย์เป็นอย่างยิ่ง
มนัส จรรยงค์

| มนัส จรรยงค์ |
| --- | --- |

เกิด: 10 มิถุนายน พ.ศ. 2450 จังหวัดเพชรบุรี ประเทศสยาม
เสียชีวิต: 7 พฤศจิกายน พ.ศ. 2508 (58 ปี) จังหวัดนนทบุรี ประเทศไทย
นามปากกา: อ.มนัสวีร์ ฤดี จรรยงค์ รุ่ง น้ำเพชร
อาชีพ: นักเขียน นักหนังสือพิมพ์
แนว: เรื่องสั้น
คู่สมรส: อ้อม บุนนาค
มนัส จรรยงค์ (10 มิถุนายน พ.ศ. 2450 ที่จังหวัดเพชรบุรี — 7 พฤศจิกายน พ.ศ. 2508) เป็นนักเขียนชาวไทย ได้รับการยกย่องว่าเป็น "ราชาเรื่องสั้นของเมืองไทย "
มนัส จรรยงค์ เกิดที่จังหวัดเพชรบุรี เป็นบุตรคนโตในจำนวน 10 คนของนายผ่องและนางเยื้อน จรรยงค์ เมื่อจบชั้นมัธยม 2 บิดามารดาได้ส่งไปเรียนหนังสือที่กรุงเทพ ที่โรงเรียนสุขุมาลัย วัดพิชัยญาติ โดยพักอาศัยอยู่ที่บ้านเจ้าพระยาภาณุวงศ์มหาโกษาธิบดี (ท้วม บุนนาค) แล้วไปเป็นนักเรียนประจำที่โรงเรียนบ้านสมเด็จเจ้าพระยาจนจบชั้นมัธยม 6  และออกจากโรงเรียนเมื่อขึ้นชั้นมัธยม 7  เพราะผลการเรียนตกต่ำ ออกไปเผชิญชีวิตภายนอกเป็นนักแสดงกายกรรม แอบโดยสารใต้ท้องรถไฟเพื่อไปเป็นกรรมกรเหมืองแร่ที่ภาคใต้  และถูกนายตรวจจับได้ จึงต้องเดินเท้ากลับ
เมื่อ พ.ศ. 2471 มนัส จรรยงค์ ทำงานเป็นเสมียน และหัวหน้าวงดนตรีไทยที่จังหวัดเพชรบุรี มีโอกาสได้สอนดนตรีไทยให้กับคุณอ้อม บุนนาค  ธิดาคนโตของพระยาสุรพันธเสนี (อิ้น บุนนาค) จนเกิดรักใคร่ชอบพอกัน  ต่อมาในปี พ.ศ. 2472 พระยาสุรพันธเสนี ได้ย้ายไปเป็นสมุหเทศาภิบาล มณฑลราชบุรี คุณอ้อมต้องย้ายตามบิดา และมีครูสอนดนตรีคนใหม่ เป็นนักเขียนชื่อ สนิท อรรถจินดา
มนัส จรรยงค์  เกิดความหึงหวง จึงคิดจะเป็นนักเขียนแข่งบ้าง เริ่มต้นการเขียนหนังสือด้วยการเขียนเรื่องสั้น  ชื่อ "สวรรค์ครึ่งเดือน"   โดยใช้นามปากกาว่า อ.มนัสวีร์  ( อ. ย่อมาจาก "อ้อม" หมายความว่า อ้อมผู้กล้าหาญ)  ได้ตีพิมพ์ครั้งแรกในหนังสือพิมพ์เดลิเมล์วันจันทร์ ฉบับเดือนมิถุนายน พ.ศ. 2473  โดยบรรณาธิการได้เปลี่ยนชื่อเรื่อง เป็น "คู่ทุกข์คู่ยาก"    ต่อมา ถึงแม้จะถูกกีดกันความรัก ทั้งคู่ก็ได้นัดหมายหนีไปใช้ชีวิตคู่อยู่ด้วยกันในกรุงเทพ เป็นที่เลื่องลือในยุคนั้น
มนัส มีนามปากกาอื่น ๆ ว่า ฤดี จรรยงค์, รุ่ง น้ำเพชร โดยเรื่องสั้นจะใช้ชื่อจริง โดยเรื่องสั้นเรื่อง "จับตาย" ได้รับการแปลเป็นภาษาอังกฤษในชื่อว่า "Shoot To Kill" ลงพิมพ์ในหนังสือ SPAN ของสมาคมนักเขียนออสเตรเลียเมื่อ พ.ศ. 2501 รวมมีผลงานเรื่องสั้นกว่า 1,000 เรื่อง  เรื่องยาวกว่า 20 เรื่อง
มนัส จรรยงค์ ใช้ชีวิตคู่กับ คุณอ้อม บุนนาค มีบุตรด้วยกัน 5 คน คือ อมรา วิไลเกษม มัทนา บุนนาค มนู จรรยงค์ อาณัติ จรรยงค์ และอ้อมน้อย ทวีศักดิ์สกุล
มนัส จรรยงค์ถึงแก่กรรมด้วยโรคตับ เมื่อวันอาทิตย์ที่ 7 พฤศจิกายน พ.ศ. 2508 รวมอายุได้ 58 ปี 5 เดือน
การศึกษา

ศาลาคามวาสี  (ศาสากลางบ้านอยู่ใกล้วัดพลับพลาชัย ริมฝั่งแม่น้ำเพชรบุรี)
โรงเรียนประจำจังหวัดเพชรบุรี(วัดคงคาราม) หรือ โรงเรียนพรหมานุสรณ์จังหวัดเพชรบุรีในปัจจุบัน(จบมัธยมปีที่สอง)
โรงเรียนสุขุมาลัย (วัดพิชัยญาติ) กรุงเทพมหานคร
พี่น้องของเจนนี่

| --- | --- |
ตัวละครใน MLAATR 

พี่น้องของเจนนี่ (XJ-1 ถึง 8)
เพศ: หญิง (หุ่นยนต์)
สีผม: เมทัลลิก (มีบ้างไม่มีบ้าง)
อาชีพ: ไม่มี
เครือญาติ: นอรา เวกแมน (แม่และผู้สร้าง)  เจนนี เวกแมน (น้องสาว)
ปรากฏตัวครั้งแรก: "Sibling Tsunami"
พากย์โดย: Janice Kawaye (XJ-1)  Kath Soucie (XJ-2, XJ-4, XJ-5)  Candi Milo (XJ-6)  Audrey Wasilewski (XJ-7, XJ-8)
พี่น้องของเจนนี่ปรากฏตัวครั้งแรกใน Season 1   ตอน  “Sibling Tsunami” ทั้งหมดเป็นตัวการ์ตูนจากเรื่อง My Life as a Teenage Robot
เดิมเจนนี่ไม่รู้มาก่อนว่าตัวเองมีพี่น้อง  แต่ในตอนนี้เป็นตอนที่เจนนี่ได้เข้าไปในห้องเก็บของและได้เจอห้องเก็บหุ่นยนต์โดยบังเอิญ  เธอได้พบกับ XJ รุ่นอื่นๆ ในห้องนั่น  จากนั้นเธอก็ทำการเปิดเครื่อง XJ ทุกตัว
จริงๆแล้ว XJ ตั้งแต่ 1-8 เป็นหุ่นยนต์ที่  ดร.เวกแมน สร้างมาก่อนเจนนี่  ทั้งหมดเป็นแค่รุ่นทดลอง  ไม่มีความสมบูรณ์  ดร.เวกแมน จึงนำไปเก็บไว้   แต่เจนนี่แอบเปิดเครื่องโดยที่ ดร.เวกแมน ไม่รู้
ถึงเจนนี่จะเกิดมาหลังสุด  แต่เธอถือว่าตัวเองเป็นพี่  ยกเว้น XJ-8  ที่ตัวใหญ่กว่า แข็งแรงกว่า  จึงถือว่าเจนนี่เป็นน้อง
รายชื่อ นิสัย และความสามารถ > XJ-1

เธอเป็นหุ่นทารก  มีขนาดเล็กเท่าเด็ก  พูดไม่ได้ เสียงเป็นเสียงของทารก  ความสามารถของเธอคือ พ่นน้ำมันออกจากปาก ซึ่งน้ำมันนี้ยังเหนียวพอที่จะประสานคอนกรีตที่แตกเข้าด้วยกันได้  แต่ว่าเธอมีนิสัยขี้งอแงตามประสาเด็กทารก  เวลาร้องไห้จะมีน้ำมันออกจากตาแทนน้ำตา
รายชื่อ นิสัย และความสามารถ > XJ-2

เธอเป็นหุ่นยนต์ขนาดเล็ก สูงเกือบเท่าเอวเจนนี่  พูดไม่ได้ (แต่เปล่งเสียงได้)    มีความสามารถพ่นลำแสงออกจากปาก  ลำแสงที่ว่านี้สามารถทำลายวัตถุอื่นๆได้  และยังช่วยเชื่อมเหมือนเครื่องเชื่อมเหล็กด้วย   เธอมีนิสัยชอบสะอึก พอสะอีกทีไรต้องพ่นลำแสงออกทุกที  เล่นเอาคนรอบข้างพากันเดือดร้อนไปหมด
รายชื่อ นิสัย และความสามารถ > XJ-3

เธอเป็นหุ่นขนาดเล็ก สูงประมาณเข่าของเจนนี่  พูดไม่ได้เลย (เพราะหัวทั้งหัวมีแต่ตา)   เธอไม่มีความสามารถพิเศษอะไรนอกจากทำหน้าที่ตรวจสอบงานที่ XJ ตัวอื่นทำไว้เท่านั้น   นอกจากนี้ส่วนต่างๆในร่างกายของเธอยังหลุดง่ายอีกด้วย  แต่ถึงจะไม่มีความสามารถพิเศษอะไร แต่เธอก็สามารถแปลงร่างเป็นกำแพงร่วมกับ XJ ตัวอื่นได้
รายชื่อ นิสัย และความสามารถ > XJ-4

เธอเป็นหุ่นขนาดพอๆกับเจนนี่    มี 4 แขน  พูดได้  มีนิสัยจู้จี้  ขี้บ่น  ชอบทำความสะอาด  เห็นอะไรสกปรกไม่ได้ต้องไปทำความสะอาด   ความสามารถของเธอนอกจากนี้ก็ไม่มีอะไรมาก   ในตอน Sibling Tsunami  เธอทำหน้าที่ฉาบปูนเขื่อนที่กำลังแตก
รายชื่อ นิสัย และความสามารถ > XJ-5

เธอเป็นหุ่นที่มีแต่หัว ไม่มีแขนขา  แต่มีปากให้พูด   ใช้ไอพ่นในการลอยตัว  เธอเป็นประเภทช่างติ  ปากมาก  คอยทำหน้าที่กำกับการทำงานของ XJ ตัวอื่น
รายชื่อ นิสัย และความสามารถ > XJ-6

เธอเป็นหุ่นมีความสูงขนาดเท่าคน  มีแขนแค่ข้างเดียว  แต่มีขาถึง 3 ขา   มีนิสัยขี้ใจน้อย  ครั้งหนึ่งเธอเคยพูดหาว่าแบรดคิดว่าเจนนี่น่ารักกว่าเธอ
รายชื่อ นิสัย และความสามารถ > XJ-7

เธอเป็นหุ่นสูงเท่าคน  ไม่มีขา  แต่มีล้อตะขาบแทน    มีนิสัยซึมเศร้าตลอดเวลา  เซ็งไปหมดทุกอย่าง คิดว่าตัวเองไม่มีค่าอะไร   ฉะนั้นหน้าตาถึงออกมาเศร้าอยู่เสมอ
รายชื่อ นิสัย และความสามารถ > XJ-8

เธอเป็นหุ่นที่ตัวสูงและตัวใหญ่ที่สุดในบรรดาพี่น้อง   เสียงของเธอทุ้มเหมือนเสียงผู้ชาย   เพราะความที่ตัวใหญ่ที่สุด เธอจึงถือว่าตัวเองเป็นพี่ของเจนนี่    ความสามารถของเธอคือพละกำลังที่มหาศาล  เธอจึงมีประโยชน์ในการช่วยเหลือคนอื่นมาก  แต่ว่าเธอไม่ค่อยรู้อะไรเกี่ยวกับโลกหรือมนุษย์มากนัก  บ้างครั้งก็เกิดเข้าใจผิด แล้วไปทำให้คนอื่นเดือดร้อน
ปรียา รุ่งเรือง

| ปรียา รุ่งเรือง |
| --- | --- |
เกิด: 3 ตุลาคม  พ.ศ. 2484
เสียชีวิต: พ.ศ. 2527 (43 ปี) บ้านหนองปรง อำเภอเขาย้อย จังหวัดเพชรบุรี 
คู่สมรส: เสน่ห์ โกมารชุน
อาชีพ: นักแสดง, นางแบบ
ปีที่แสดง: พ.ศ. 2501-2513 (12 ปี) พ.ศ. 2520-2527 (7 ปี)
ผลงานเด่น: แม่นาคพระโขนง
ThaiFilmDb
ปรียา รุ่งเรือง (พ.ศ. 2484 - 2527)  นักแสดงชาวไทย ที่มีชื่อเสียงจากบทนางเอกภาพยนตร์เรื่อง แม่นาคพระโขนง ของ เสน่ห์ โกมารชุน  เจ้าของฉายา "นางเอกอกเขาพระวิหาร"
ประวัติ

เข้าสู่วงการแสดงจากการประกวดเทพี ในพิธีมอบรางวัลตุ๊กตาทอง ครั้งที่ 2 ประจำปี พ.ศ. 2501 ได้ตำแหน่งรองชนะเลิศ  แสดงภาพยนตร์เรื่องแรก แผ่นดินของใคร (2502) ซึ่งมีเนื้อหาเกี่ยวกับกรณีพิพาทปราสาทพระวิหาร ระหว่างไทยกับกัมพูชา  และได้รับบทนำครั้งแรกเป็นหัวหน้าโจรในชุดลายเสือ เรื่อง นางเสือดาว (2508) คู่กับ  แมน ธีระพล
ปรียา มักได้แสดงบทที่มีฉากวาบหวาม นับเป็นนางเอกคนแรก ๆ ที่แสดงบททำนองนี้ รวมทั้งเป็นนางแบบชุดว่ายน้ำตีพิมพ์ลงในปฏิทินของสุราแม่โขง
ด้านชีวิตส่วนตัว สมรสกับเสน่ห์ โกมารชุน มีบุตรสาวคือ ยอดสร้อย โกมารชุน อดีตนักแสดงชื่อดัง ออกจากวงการในช่วง พ.ศ. 2513 กลับมาแสดงภาพยนตร์อีกครั้ง ช่วงปี พ.ศ. 2521- 2523 ก่อนจะเสียชีวิตเนื่องจากอุบัติเหตุทางรถยนต์ บนถนนเพชรเกษม บริเวณบ้านหนองปรง อำเภอเขาย้อย จังหวัดเพชรบุรี
ผลงานภาพยนตร์

แม่นาคพระโขนง (2502)
แผ่นดินของใคร (2502)
คนองปืน (2502)
นางสิงห์เมืองเสือ (2502)
ค่าน้ำนม (2503)
ท่าฉลอม (2504)
หงส์ฟ้า (2504)
บางปะกง (2504)
ยอดธง (2505)
วิญญาณรักแม่นาค (2505)
ชโลมเลือด (2506)
ศึกห้าเสือ (2506)
ในฝูงหงส์ (2506)
อวสานอินทรีแดง (2506)
นางสมิงพราย (2506)
นางกระต่ายป่า (2506)
เขี้ยวพิษ (2506)
งามงอน (2506)
เลือดแค้น (2507)
ชายชาตรี (2507)
สิงห์ล่าสิงห์ (2507)
กฎหมายป่า (2507)
เลิศชาย (2507)
พรายดำ (2507)
น้ำตาลไม่หวาน (2507)
เทพบุตร 12 คม (2507)
ทับเทวา (2507)
ภูตพิศวาส (2507)
ผู้ใหญ่ลี (2508)
ถิ่นผู้ดี (2508)
ปลาบู่ทอง (2508)
ใจฟ้า (2508)
เหนือมหากาฬ (2508)
นางเสือดาว (2508)
เงิน เงิน เงิน (2508)
สามมงกุฎ (2508)
ทาสผยอง (2508)
เกียรติศักดิ์ทหารเสือ (2508)
ศึกเสือไทย (2508)
ชบาไพร (2508)
แว่วเสียงยูงทอง (2508)
ลูกผู้ชายชื่อไอ้แผน (2508)
ขวัญชีวิต (2508)
ลูกของแม่ (2508)
กำไลหยก (2508)
ลมหวน (2508)
5 พยัคฆ์ร้าย (2508)
รัดใจ (2508)
อรัญญิก (2508)
พระรถ-เมรี (2508)
หนึ่งในสยาม (2508)
ชาติเจ้าพระยา (2508)
นกยูง (2509)
ลมหนาว (2509)
คมสีหราช (2509)
เพื่อนรัก (2509)
เพชรสีเลือด (2509)
ปีศาจเมียน้อย (2509)
ในม่านเมฆ (2509)
โนห์รา (2509)
หงส์เหิร (2509)
สามเกลอเจอล่องหน (2509)
ชาติกระทิง (2509)
เจ้าแม่ตะเคียนทอง (2509)
เลือดทรนง (2509)
ไทรคู่ (2509)
วังไพร (2509)
ชุมทางหาดใหญ่ (2509)
แม่ยอดชีวิต (2509)
ศึกบางระจัน (2509)
ตะวันสีทอง (2510)
ตั๊กแตน (2510)
สายใจ (2510)
ใจนาง (2510)
ใกล้รุ่ง (2510)
แก้วกาหลง (2510)
7 พระกาฬ (2510)
เหนือเพชฌฆาต (2510)
แสนรัก (2510)
แมวเหมียว (2510)
ไฟเสน่หา (2510)
โป๊ยเซียน (2510)
บุหรงทอง (2510)
5 พยัคฆ์สาว (2510)
แม่นาคคะนองรัก (2511)
สมิงดง (2511)
จ้าวอินทรี (อินทรีแดง) (2511)
สมบัติแม่น้ำแคว (2511)
จักจั่น (2511)
เล็บครุฑ ตอน ประกาศิตจางซูเหลียง (2511)
กำพร้า (2511)
ลูกชาติเสือ (2511)
ระฆังผี (2511)
7 ป่าช้า (2511)
แสนพยศ (2511)
แมวไทย (2511)
เดชผีดิบ (2511)
สาวบ้านแต้ (2511)
นางครวญ (2511)
ลูกแมว (2511)
พรายพิศวาส (2511)
เฟื่องฟ้า (2511)
ไอ้หนึ่ง (2511)
เหนือน้ำใจ (2511)
คฤหาสน์รัก (2512)
ไก่แก้ว (2512)
ลูกผี (2513)
ทีใครทีมัน (2520)
แม่นาคพระโขนง (2521)
วิญญาณรักแม่นาค (2521)
เจ้าสาวเดิมพัน (2521)
ครูขาหนูเหงา (2521)
กามเทพหลงทาง (2522)
นักเลงบ้านนอก (2522)
ปริศนาแห่งหัวใจ (2522)
มันมือเสือ (2523)
ผัวนอกคอก (2523)
ผ้าขะม้าแดง (2523)
ค่าน้ำนม (2524)
ผีตาโบ๋ (2524)
สิงห์คะนองปืน (2524)
โนรี (2525)
วัยสะรุ่น (2525)
วีรบุรุษสงคราม (2526)
เกียรติศักดิ์ทหารเสือ (2526)
เสือลากหาง (2527)
รอยไม้เรียว (2527)
ปืนประกาศิต (2527)
แหล่งข้อมูลอื่น

ชีวประวัติ ปรียา รุ่งเรือง ที่ ฐานข้อมูลภาพยนตร์ไทย
ประเทศที่เข้าร่วมมิสแกรนด์อินเตอร์เนชันแนล

ประเทศที่เคยเข้าร่วมการประกวดมิสแกรนด์อินเทอร์แนชะแนล (อังกฤษ: Miss Grand International) ในปัจจุบันมีจำนวนรวมมากกว่า 100 ประเทศ โดยมิสแกรนด์อินเทอร์แนชะแนลนั้นเป็นการประกวดนางงามนานาชาติที่จัดขึ้นเพื่อรณรงค์หยุดการทำสงคราม จัดตั้งโดย ณวัฒน์ อิสรไกรศีล สำหรับผู้ที่ได้รับตำแหน่งมิสแกรนด์อินเทอร์แนชะนแนลจะได้ครองมงกุฎและเงินรางวัลมูลค่า 40,000 ดอลลาร์สหรัฐ ในปีแรก และสิทธิในการครอบครองที่พักคอนโดมิเนียม ตลอดการปฏิบัติภารกิจ 1 ปี และพร้อมปฏิบัติภารกิจ "Stop the War and Violence" หรือ "ยุติสงครามและความรุนแรง"
ประเทศที่เข้าร่วมการประกวด

|  สหรัฐ | 2013 | 12 | 2013–ปัจจุบัน | Miss Grand United States of America | 4 | ชนะเลิศ อาเบนา อัปเปียห์ (2020) | 2013 แบลร์ กริฟฟิธ (20 คนสุดท้าย) | 2023 สเตฟานี มิแรนดา (รองอันดับ 3 ) |  |
|  อุรุกวัย | 2016 | 2 | 2016 2020 | Miss Grand Uruguay |  |  |  |  |  |
|  หมู่เกาะเวอร์จินของสหรัฐ | 2014 | 6 | 2014–2015 2017–2018 2023-2024 | Miss US Virgin Islands |  |  |  |  |  |
|  อุซเบกิสถาน | 2023 | 1 | 2023 | Miss Grand Uzbekistan | 1 | 20 คนสุดท้าย อามาลิยา ชากิโรวา (2023) | 2023 อามาลิยา ชากิโรวา (20 คนสุดท้าย) | 2023 อามาลิยา ชากิโรวา (20 คนสุดท้าย) |  |
|  เวเนซุเอลา | 2013 | 12 | 2013–ปัจจุบัน | Miss Grand Venezuela | 9 | ชนะเลิศ บาเลนตินา ฟิเกรา (2019) | 2013 มาเรียนา จิเมเนซ (10 คนสุดท้าย) | 2022 ลุยเซต มาเตรัน (รองอันดับ 3) |  |
|  เวียดนาม | 2013 | 12 | 2013–ปัจจุบัน | Miss World Vietnam & Miss Vietnam Miss Grand Vietnam | 8 | ชนะเลิศ เหงียน ทุก ถวี่ เตียน (2021) | 2016 เหงียน ถิ ลอน (20 คนสุดท้าย) | 2023 เล ฮหว่าง เฟือง (รองอันดับ 4) | ได้รับรางวัล ชุดประจำชาติยอดเยี่ยม (2014)  มิสป๊อปปูลาร์โหวต (2018, 2019) |
|  เวลส์ | 2013 | 6 | 2013 2015–2018 2020 | Miss Grand United Kingdom | 1 | 20 คนสุดท้าย ราเชล เทต (2016) | 2016 ราเชล เทต (20 คนสุดท้าย) | 2016 ราเชล เทต (20 คนสุดท้าย) |  |
|  แซมเบีย | 2018 | 1 | 2018 | Miss Grand Zambia |  |  |  |  |  |
|  ซิมบับเว | 2013 | 2 | 2013–2014 | Miss Grand Zimbabwe | 1 | 20 คนสุดท้าย ซาแมนตา ซูมา (2013) | 2013 ซาแมนตา ซูมา (20 คนสุดท้าย) | 2013 ซาแมนตา ซูมา (20 คนสุดท้าย) |  |
| รวม | 145 ประเทศ | 145 ประเทศ | 145 ประเทศ | 145 ประเทศ | 145 ประเทศ | 145 ประเทศ | 145 ประเทศ | 145 ประเทศ |  |
ตารางการแข่งขัน

| --- | --- |
สัญลักษณ์สี
 ผู้ชนะเลิศ (WINNER): 
 รองอันดับ 1 (1st RUNNER-UP): 
 รองอันดับ 2 (2nd RUNNER-UP): 
 รองอันดับ 3 (3rd RUNNER-UP): 
 รองอันดับ 4 (4th RUNNER-UP): 
10 10 คนสุดท้าย (TOP 10): 
20 20 คนสุดท้าย (TOP 20): 
Y เข้าร่วมและไม่ผ่านเข้ารอบ (Unplaced): 
C ถอนตัวระหว่างการแข่งขัน (Withdraw During The Competition): 
N มีการกำหนดตัวแทนแต่ไม่ได้เข้าร่วมการแข่งขัน (Representative determined but did not compete): 
  ยังไม่มีการเข้าร่วมการประกวดหรืองดส่งเข้าประกวด(Don't Conten or No representative):
ดูเพิ่ม

รายชื่อผู้ครองตำแหน่งมิสแกรนด์อินเตอร์เนชันแนล
รายชื่อรองชนะเลิศและผู้เข้ารอบสุดท้ายมิสแกรนด์อินเตอร์เนชันแนล
รายชื่อผู้ได้รับรางวัลพิเศษมิสแกรนด์อินเตอร์เนชันแนล
รายชื่อฉบับของมิสแกรนด์อินเตอร์เนชันแนล
แหล่งข้อมูลอื่น

เว็บไซต์ทางการ
| ด ค กมิสแกรนด์อินเตอร์เนชันแนล |
| --- | --- |
 2013  2014  2015  2016  2017  2018  2019 
 2020  2021  2022  2023  2024  2025 
 บริษัท  องค์กร  ผู้ครองตำแหน่ง  รองชนะเลิศและผู้เข้ารอบสุดท้าย  รางวัลพิเศษ  พิธีกรและศิลปินรับเชิญ  ประเทศ  ฉบับ
กองบัญชาการตำรวจปราบปรามยาเสพติด

บทความนี้เกี่ยวกับหน่วยงานของสำนักงานตำรวจแห่งชาติ สำหรับหน่วยงานสังกัดกระทรวงยุติธรรม (ป.ป.ส.) ดูที่ คณะกรรมการป้องกันและปราบปรามยาเสพติด
| กองบัญชาการ ตำรวจปราบปรามยาเสพติด Narcotics Suppression Bureau |
| --- | --- |

อักษรย่อ: บช.ปส.
ข้อมูลองค์กร
ก่อตั้ง: 14 กุมภาพันธ์, พ.ศ. 2535
หน่วยงานก่อนหน้า: กองกำกับการ 7 กองปราบปราม พ.ศ. 2504 สำนักงาน ศปส.ตร. พ.ศ. 2516 หน่วยปราบปรามยาเสพติดนครบาล พ.ศ. 2516 สำนักงานปราบปรามยาเสพติด พ.ศ. 2533
โครงสร้างเขตอำนาจ
หน่วยงานแห่งชาติ: ประเทศไทย
เขตอำนาจในการปฏิบัติการ: ประเทศไทย
ลักษณะทั่วไป: ตำรวจ
สำนักงานใหญ่: 88 หมู่ 3 ถนนวิภาวดีรังสิต แขวงตลาดบางเขน เขตหลักสี่ กรุงเทพมหานคร 10210
 
ผู้บริหารหน่วยงาน: พลตำรวจโท สันติ ชัยนิรามัย, ผู้บัญชาการ
หน่วยงานปกครอง:  สำนักงานตำรวจแห่งชาติ
หน่วยงานในสังกัด:  • 7 กองบังคับการ  • 1 กองกำกับการ
เว็บไซต์
nsb.go.th
กองบัญชาการตำรวจปราบปรามยาเสพติด (อังกฤษ: Narcotics Suppression Bureau: NSB) เป็นหน่วยงานระดับกองบัญชาการ อยู่ในส่วนสนับสนุนการป้องกันและปราบปรามอาชญากรรม สังกัดสำนักงานตำรวจแห่งชาติ
ประวัติ > เริ่มต้น

ในปี พ.ศ. 2504 กรมตำรวจได้มอบหมายให้กองกำกับการ 7 กองปราบปราม กองบัญชาการตำรวจสอบสวนกลาง เป็นหน่วยที่มีหน้าที่ในการสืบสวนสอบสวนและปราบปรามยาเสพติดโดยเฉพาะ จากนั้นในปี พ.ศ. 2516 กรมตำรวจได้มีคำสั่งที่ 1172/2516 ลงวันที่ 12 พฤศจิกายน จัดตั้งคณะกรรมการศูนย์ปราบปรามยาเสพติดให้โทษ (ศปส.ตร.) เป็นศูนย์กลางในการประสานงานและอำนวยการปราบปรามยาเสพติดร่วมกับหน่วยงานที่เกี่ยวข้องทั้งภายในประเทศและต่างประเทศ โดยในปีเดียวกัน กองบัญชาการตำรวจนครบาล ได้จัดตั้งหน่วยปราบปรามยาเสพติดนครบาล (นปส.น.) เพื่อปฏิบัติงานในพื้นที่กรุงเทพมหานคร
ประวัติ > รวมหน่วยงาน

จากนั้นในปี พ.ศ. 2533 ด้วยปัญหาด้านยาเสพติดที่มีเพิ่มมากขึ้น พงส์ สารสิน รองนายกรัฐมนตรี ซึ่งเป็นประธานคณะกรรมการป้องกันและปราบปรามยาเสพติดในขณะนั้น จึงได้มอบหมายให้กระทรวงมหาดไทยมอบให้กรมตำรวจจัดตั้งสำนักงานปราบปรามยาเสพติด กรมตำรวจ จึงได้จัดตั้ง "สำนักงานปราบปรามยาเสพติด" ขึ้นมา มีสถานะเทียบเท่ากองบัญชาการ โดยในการประชุมคณะกรรมการข้าราชการตำรวจ ครั้งที่ 3/2533 ในวันที่ 27 กันยายน พ.ศ. 2533 แบ่งส่วนราชการสำนักงานปราบปรามยาเสพติดออกเป็น 4 ส่วน มีสถานะเทียบเท่ากองบังคับการ ประกอบด้วย ส่วนอำนวยการ และส่วนปราบปรามยาเสพติด 1-3 โดยพิจารณาข้าราชการไปดำรงตำแหน่งจากหน่วยงานด้านการปราบปรามยาเสพติดทั้ง 3 หน่วยงานที่ถูกจัดตั้งขึ้นมาก่อนหน้านี้คือ กองกำกับการ 7 กองปราบปราม คณะกรรมการศูนย์ปราบปรามยาเสพติดให้โทษ และหน่วยปราบปรามยาเสพติดนครบาลไปปฏิบัติงาน
ประวัติ > จัดตั้งกองบัญชาการ

ต่อมาในปี พ.ศ. 2535 ได้มีพระราชกฤษฎีกาแบ่งส่วนราชการกรมตำรวจ กระทรวงมหาดไทย (ฉบับที่ 18) พ.ศ. 2535 ลงวันที่ 14 กุมภาพันธ์ พ.ศ. 2535 ให้จัดตั้ง กองบัญชาการตำรวจปราบปรามยาเสพติด จึงถือให้วันนี้ เป็นวันสถาปนากองบัญชาการ โดยแบ่งส่วนราชการออกเป็น 4 ส่วน มีสถานะเทียบเท่ากองบังคับการ คือ กองบังคับการอำนวยการ กองบังคับการตำรวจปราบปรามยาเสพติด 1-2 และกองบังคับการสอบสวน และได้มีการประกาศใช้พระราชกฤษฎีกาแบ่งส่วนราชการกรมตำรวจ กระทรวงมหาดไทย พ.ศ. 2539 ลงวันที่ 21 ตุลาคม พ.ศ. 2539 ให้เพิ่มกลุ่มงานวิเคราะห์ข่าว มีสถานะเทียบเท่ากองกำกับการ อยู่ภายในกองบังคับการอำนวยการ และเพิ่มฝ่ายอำนวยการ อยู่ภายในกองบังคับการตำรวจปราบปรามยาเสพติด 1-2
ในปี พ.ศ. 2548 กรมตำรวจได้เปลี่ยนแปลงเป็นสำนักงานตำรวจแห่งชาติ โดยมีพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2548 และกฎกระทรวงแบ่งส่วนราชการเป็นกองบังคับการ พ.ศ. 2548 แบ่งส่วนราชการภายในกองบัญชาการตำรวจปราบปรามยาเสพติดใหม่ แบ่งเป็น 5 กองกำกับการ 1 ศูนย์การข่าว และ 1 ศูนย์เทคโนโลยีสารสนเทศ ประกอบไปด้วย กองบังคับการอำนวยการ กองบังคับการตำรวจปราบปรามยาเสพติด 1-3 กองบังคับการสอบสวน ศูนย์การข่าว และศูนย์เทคโนโลยีสารสนเทศ และมีการเปลี่ยนแปลงโครงสร้างภายในอีกในปี พ.ศ. 2552 ตามพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2552 และกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ พ.ศ. 2552 แบ่งเป็น 6 กองบังคับการ 1 กองกำกับการ ประกอบไปด้วย กองบังคับการอำนวยการ กองบังคับการตำรวจปราบปรามยาเสพติด 1-4 กองบังคับการข่าวกรองยาเสพติด และกองกำกับการปฏิบัติการพิเศษ และเปลี่ยนแปลงอีกครั้งในปี พ.ศ. 2556 ได้มีการประกาศกฎกระทรวงฯ (ฉบับที่ 2) พ.ศ. 2556 กำหนดให้มีกองบังคับการสกัดกั้นการลำเลียงยาเสพติดเพิ่มเข้ามา ทำให้ประกอบไปด้วย 7 กองบังคับการ และ 1 กองกำกับการเหมือนในปัจจุบัน
หน่วยงานในสังกัด

กองบัญชาการตำรวจปราบปรามยาเสพติด ประกอบไปด้วย 7 กองบังคับการ กับอีก 1 กองกำกับการ มีโครงสร้างหน่วยงาน ดังนี้
หน่วยงานในสังกัด > กองบังคับการอำนวยการ

ดูแลรับผิดชอบงานด้านเอกสาร งานสารบรรณ งานธุรการ และงานด้านอำนวยการต่าง ๆ แบ่งออกเป็น 8 ฝ่าย ประกอบด้วย
ฝ่ายธุรการและกำลังพล
ฝ่ายยุทธศาสตร์
ฝ่ายส่งกำลังบำรุง
ฝ่ายป้องกันอาชญากรรม
ฝ่ายงบประมาณและการเงิน
ฝ่ายกฎหมายและวินัย
ฝ่ายกิจการต่างประเทศ
ฝ่ายกฎหมายและวินัย
หน่วยงานในสังกัด > กองบังคับการตำรวจปราบปรามยาเสพติด 1

มีหน้าที่ในการป้องกันและปราบปรามยาเสพติดในพื้นที่กรุงเทพมหานคร สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด
ประกอบด้วย 5 กองกำกับการ คือ
ฝ่ายอำนวยการ
กลุ่มงานสอบสวนและตรวจสอบทรัพย์สิน
กองกำกับการ 1 (รับผิดชอบ พื้นที่กองบังคับการตำรวจนครบาล 1, 5 และ 6)
กองกำกับการ 2 (รับผิดชอบ พื้นที่กองบังคับการตำรวจนครบาล 2, 3 และ 4)
กองกำกับการ 3 (รับผิดชอบ พื้นที่กองบังคับการตำรวจนครบาล 7, 8 และ 9)
หน่วยงานในสังกัด > กองบังคับการตำรวจปราบปรามยาเสพติด 2

มีหน้าที่ในการป้องกันและปราบปรามยาเสพติดในพื้นที่ตำรวจภูธรภาค 2, 3 และ 4 สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด
ประกอบด้วย 5 กองกำกับการ คือ
ฝ่ายอำนวยการ
กลุ่มงานสอบสวนและตรวจสอบทรัพย์สิน
กองกำกับการ 1 (รับผิดชอบพื้นที่ตำรวจภูธรภาค 2)
กองกำกับการ 2 (รับผิดชอบพื้นที่ตำรวจภูธรภาค 3)
กองกำกับการ 3 (รับผิดชอบพื้นที่ตำรวจภูธรภาค 4)